29/01/2014 | Administración LocalMunicipal
Irixoa
Requirimento pola Lei 3/2007 en Padernelo (Churío)

Descoñecéndose o nome e domicilio do titular da parcela correspondente, tendo en conta o establecido no art.59 da lei 30/1992, notifícase por edictos e publicación a resolución da Alcaldía do 22-1-2014: Con data do 27-11-2013 recibiuse da Xefatura Territorial da Consellería do Medio Rural e do Mar un escrito solicitando que se comunique á persoa responsable a obriga da limpeza e corta de árbores nunha parcela por risco de incendio, outorgando un prazo de 15 días naturais para a súa execución. En relación á existencia de maleza e árbores de alto potencial incendiario na parcela rústica nº 5147 do polígono 501 do catastro de rústica de Irixoa, en proximidade coa vivenda de Dª Mª Jesús Gestal Precedo, consta informe de inspección de que a situación desa parcela non cumpre as obrigas establecidas pola normativa de aplicación: - Lei 3/2007, do 9 de abril, de prevención e defensa contra os incendios forestais de Galicia, que establece no seu art.21.1 a seguinte obriga: “Xestionar a biomasa vexetal nunha franxa de 50 metros perimetral ao solo urbano, núcleo rural …. vivendas illadas e urbanizacións,., situadas a menos de 400 metros do monte,. Ademais, nos primeiros 30 metros non poderá haber as especies sinaladas na disposición adicional terceira da presente lei”. - A ordenanza municipal de poda e apromo (BOP do 23-12-2005) que establece as obrigas de limpeza, seguridade e decoro (art.3) e de desinfección (art.4). A conclusión na acta de inspección do 16-11-2013 é que constata que ”a parcela 5147 está vexetada por una plantación de eucaliptos globulus duns 15 anos de idade, e mantén sen desbrozar o sotobosque de matogueira. …. Polo que incumpre o previsto na lei 3/2007 de prevención e defensa contra incendios forestais”; segundo os planos e foto aérea do expediente constátase que a parcela citada está parcialmente dentro das franxas de protección das especies arbóreas perigosas (30 metros), de xestión de biomasa (50 ms) e de protección de estradas (2 metros, art.20 bis da lei). Tendo en conta o establecido no art.21.3 da Lei 3/2007 a xestión da biomasa nas franxas de protección nas edificacións construídas sen licenza municipal ou incumprindo os termos do seu proxecto darán dereito a una indemnización polos danos e prexuízos que puidera ocasionar, así como ao lucro cesante, a cargo das persoas propietarias dos terreos edificados e a favor do propietario da parcela e especies afectadas. Neste caso compróbase que a vivenda, numerada como nº 5-B de Padernelo e con referencia catastral 002500700NH79A0001ZI, non tivo licenza municipal para a súa construción (datada aproximadamente no ano 1989 e con consolidación por fóra de ordenación no 2012) e a titularidade corresponde a Dª. Elena Silvia Halcon Afif. En virtude de dita normativa, tendo en conta a constancia dos feitos referidos no informe, requíreSE ao propietario da parcela rústica 5147 do polígono 501 (en principio os herdeiros de Dª María Otero Golpe, titular catastral da finca rústica citada), para que adopte as medidas oportunas para o cumprimento das obrigas de respecto das distancias mínimas establecidas, anulando e retirando os eucaliptos que incumpren as mesmas, no prazo de 15 días naturais (art.22 da lei). Terá dereito a indemnización dos danos e prexuízos que poidan xustificarse, que serán aboados polo propietario da vivenda de referencia DªElena Silvia Halcon Afif, a reclamar no seu caso pola vía xudicial ordinaria civil. Notificarase a presente resolución ás 2 persoas implicadas (denunciado e denunciante), todo elo sen prexuízo do dereito que lles asiste de audiencia e presentación de alegacións, por un prazo de 15 días naturais.” Irixoa, 22 de xaneiro de 2014 O secretario-interventor Alejandro Alonso Figueroa